I Gedé Gita Purnama Arsa Putra, Bayu Gita, utawi Gita Purnama (aksara Bali: ᬕᬶᬢᬧᬸᬃᬦᬫ, ) inggih punika silih tunggil pangawi miwah dosen sastra Bali ring Univérsitas Udayana. Ida embas ri tatkala rahina purnama, nika mawinan kaki idané ngwastanin ida Purnama mangda kahuripan ida satata galang. Ida sesai kapanggil antuk wastan Bayu, Bayu punika wastan sané kaicénin olih bidan sané ngwantu ri tatkala ida lekad.

Warsa 2008, muputang sarjana ring program Bahasa miwah Sastra Bali ring Fakultas Ilmu Budaya Univérsitas Udayana, raris nglanturang pascasarjana ring Konséntrasi Wacana Sastra, Linguistik Univérsitas Udayana. Sadurungnyané makarya dados dosén ring IHDN Dénpasar, ngelantur makarya dados dosén ring Udayana. Oneng nyurat puisi, satua cutet miwah ésai ngawit saking SMP. Kakawianné kawedar ring Bali Orti (Bali Post), Bali Post, miwah Médiaswari (Pos Bali). 

Gita Purnama dados pamipil ring cakepan pupulan puisi “Déndang Dénpasar Nyiur Sanur”, pupulan puisi “Dénpasar miwah Donpasar”, miwah pupulan puisi “Angripta Rum”. Cakepan sané sampun kamedalang inggih punika pupulan satua cutet sareng istrinnyané sané mamurda “Smara Réka” warsa 2014. Lianan ring punika dané taler dados silih tunggil tim penulis Biografi I Wayan Beratha, Seniman Bali sané dampun kaloktah ring dura negara. Ring warsa 2016, dané ngamolihang hadiah Sastra Rancagé antuk jasanyané ring panglimbak Sastra Bali Modéren.

Pendidikan
Ida ngranjing ring:
 TK Ikal Widiakumara, Sidakarya
 SDN 4 Sesetan
 SMPN 6 Denpasar
 SMA Negeri 5 Dénpasar
 S1 Jurusan Sastra Daérah Bali Univérsitas Udayana.
 S2 Pascasarjana Linguistik Universitas Udayana.

Sesuratan
Ida aktip ring gumi sastra saking SD, ida naenin ngamiletin lomba puisi tur ngamolihang jayanti. Ritatkala SMP, ida naenin ngripta puisi sané mamurda "Tilem", santukan puisi punika ida kapanggil antuk wastan tilem. Sasampuné tamat SMA, ida nglanturang ring Jurusan Sastra Daérah Bali Univérsitas Udayana. Ritatkala kuliah, ida aktip pesan ngamiletin kegiatan organisasi ring kampus minakadi pinaka koordinator bidang humas, ketua himpunan mahasiswa Jurusan Sastra Daérah Bali, miwah Sékrétaris Badan Perwakilan Mahasiswa Fakultas Sastra Udayana. Tiosan punika, ida naenin makarya dados wartawan ring majalah miwah koran lokal. Sasampuné tamat S1, ida nglanturang pascasarjana ring Program Studi Linguistik Konsentrasi Wacana Sastra ring warsa 2009. Salanturnyané, ida makarya dados dosén ring Institut Hindu Dharma Negeri ring warsa 2012. Ida aktip ngajegang basa, aksara miwah sastra Bali. Nika mawinan ida ngaryanin organisasi Aliansi Peduli Bahasa Bali tur ngawedar 1000 Penyuluh Bahasa Bali ring warsa 2015. Ida ngripta karya sastra modérn minakadi satua cutet tur naenin ngawedar buku mamurda "Smara Réka". Ring warsa 2016, Ida ngamolihang Sastra Rancage ring bidang pengembangan miwah pelestarian sastra miwah budaya.

Karya sastra 
 "Déndang Dénpasar Nyiur Sanur" (pupulan puisi)
 "Dénpasar miwah Donpasar" (pupulan puisi)
 "Angripta Rum" (pupulan puisi)
 Tilem, puisi
 Ngalih Sampi Galang Bulan, satua cutet saking cakepan “Smara Réka” pustaka pupulan satua cutet sareng Carma Citrawati (2014)
 Biograpi I Wayan Beratha: Seniman Bali Kelas Dunia (1926-2014)

Karya tulis 
 "Eksplorasi Narasi dan Bahasa Rupa Naskah Lontar Prasi Koleksi Museum Bali" (2022)
 "Unsur Etnik dalam Lontar Prasi sebagai Cenderamata dalam Pariwisata di Bali" (2022)
 "Usaba Sumbu; Potensi Wisata Budaya Dan Wisata Gastronomi Di Kabupaten Karangasem" (2021)
 "New normal bagi pariwisata bali di masa pandemi covid 19" (2020)
 "Representasi Multikulturalisme dalam Trilogi novel “Sembalun Rinjani” Karya Djelantik santha" (2012)
 "Sutindih ring Basa Bali; Sinergi Pemerintah dan Lembaga NonPemerintah dalam Usaha Melestarikan Bahasa Bali" (2018), Paper ring Kongres Basa Indonesia

Organisasi 
 Hanacaraka society
 Masyarakat Naskah Nusantara
 Aliansi Peduli Basa Bali
 Komunitas Wikimédia Dénpasar
 Palm-leafwiki manuscripts
 Semeton ring Pengelola Nama Domain Internet Indonesia (PANDI)

Pustaka

Gedé
Jadma sané sampun seda